Y-Bréck iwwer d'Autobunn A3

D'Y-Bréck iwwer d'Autobunn A3 ass eng Bréck, iwwer déi d'Linn 1 vum Stater Tram, Vëloen a Foussgänger vum Houwald hier, kuerz no der Bréck iwwer d'Gare Houwald, iwwer d'Autobunn A3 ewech, an de Ban de Gasperich fueren, respektiv goe kënnenQuell, wou net anescht uginn: "Die Brücke zum Ban: Baubeginn Anfang 2021." wort.lu, 24. August 2020..

An der Mëtt spléckt d'Bréck sech an zwéin Äerm - dohier d'Analogie zu engem Y: den 18 Meter breeden Haaptstrang fir den Tram an e Vëlos- a Foussgängerwee, dee riichtaus Uschloss un d'Rue Albert-Einstein huet, an e 6,2 Meter breeden Niewenaarm, deen eppes méi no Norde féiert, fir eng Verbindung fir Foussgänger a Vëlosfuerer mam spéideren Neibau vum Lycée technique du Centre, deen dohi soll kommen, ze maachen.

D'Bréck ass 73 Meter laang an ass op hirer héchster Plaz 5,5 Meter héich. Se gouf vum Bureau Greisch entworf. De Bau gëtt op 9,5 Milliounen Euro geschatBureau Greisch Pont «Y» OA583 – Gasperich.

D'Aarbechte hunn 2021 ugefaangen; mat der Verlängerung vun der Linn T1 bis bei de Stadion goung d'Bréck de 7. Juli 2024 offiziell op.

Um Spaweck

 "Un pont futuriste pour relier Howald à Gasperich." wort.lu, 25. August 2020.

Kategorie:Gaasperech
Kategorie:Stroossebrécken zu Lëtzebuerg
Kategorie:Bauwierker 2024
Kategorie:Brécken an der Stad Lëtzebuerg
Kategorie:Stater Tram